《赋得长干柳》
明代·黄姬水

春烟袅袅雨蒙蒙，梁苑隋堤一梦中。
纤叶空怜半江水，残丝犹怯五更风。
永丰园里情无限，苏小门前路乍通。
寄语飞花好栖泊，莫教飘荡恨西东。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。